Document ID: 31996D0263

KOMISSION PÄÄTÖS,
tehty 28 päivänä maaliskuuta 1996,
varainhoitovuodelle 1996 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi yhteisön vähävaraisimmille henkilöille tehdyn päätöksen 95/424/EY muuttamisesta (96/263/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yleisistä säännöistä yhteisön vähävaraisimmille henkilöille jaettavaksi tarkoitettujen elintarvikkeiden luovuttamisesta interventiovarastoista tietyille järjestöille 10 päivänä joulukuuta 1987 annetun neuvoston asetuksen (ETY) N:o 3730/87 (1), sellaisena kuin se on muutettuna asetuksella (EY) N:o 2535/95 (2), ja erityisesti sen 6 artiklan,
sekä katsoo, että
komission asetuksessa (ETY) N:o 3149/92 (3), sellaisena kuin se on viimeksi muutettuna asetuksella (EY) N:o 267/96 (4), säädetään interventiovarastosta tulevien elintarvikkeiden yhteisön kaikkein varattomimpien henkilöiden hyväksi toimittamisen yksityiskohtaisista soveltamista koskevista säännöistä; tässä viimeksi mainitussa asetuksessa säädetään yhteisön markkinoille siirtämiseen sovellettavista säännöksistä, jos tiettyjä interventiovarastoissa olevia tuotteita ei väliaikaisesti ole saatavilla,
komissio on ottanut päätöksellä 95/424/EY (5) käyttöön suunnitelman varojen jakamisesta jäsenvaltioille varainhoitovuonna 1996; tässä suunnitelmassa on määritetty rahavarat suunnitelman toimeenpanemiseksi vuonna 1996 jokaisessa jäsenvaltiossa ja vahvistettu jokaisen interventiovarastosta otettavan tuotelajin määrä; tämän suunnitelman käyttöönottamisen yhteydessä tiettyjen interventiovarastoissa olevien tuotteiden käytettävissä olevat määrät olivat pienemmät kuin jäsenvaltioiden ilmoittama tarve; on toisaalta muutettava interventiovarastoista otettavien tuotteiden määriä tällä hetkellä käytettävissä olevien määrien huomioonottamiseksi ja toisaalta päätettävä jaoista valmisteiden, joita ei ole interventiovarastoissa, siirtämiseksi markkinoille; käyttämättömät komissiolle ilmoitetut varat olisi myös ohjattava uuteen kohteeseen asetuksen (ETY) N:o 3419/92 3 artiklan 3 kohdan soveltamiseksi, ja
tässä päätöksessä tehdyt toimenpiteet ovat kyseisten hallintokomiteoiden lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 95/424/ETY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä maaliskuuta 1996.

Labels: 17
19
5
8
3
0